open-index/open-wikipedia-markdown huggingface dataset:
Martin Pettersson

**Martin Lennart Pettersson** () oli suomalainen jääkärikapteeni. Hän oli sotilaskoulutuksensa ensimmäisen maailmansodan aikana Saksassa saanut jääkäri. Hän sai tulikasteensa Saksan itärintamalla Misse-joella vuonna 1916. Myöhemmin hän osallistui Suomen sisällissotaan joukkueenjohtajana.

## Perhe ja koulutus
Petterssonin vanhemmat olivat työnjohtaja Anders Johan Pettersson ja Maria Lovisa Thel. Hän kävi neljä luokkaa kansakoulua ja Lithenin yksityistä kauppakoulua Helsingissä.

## Jääkärikausi

Pettersson työskenteli konttoristina Pietarsaaressa ennen liittymistään vapaaehtoisena Saksassa sotilaskoulutusta antavan Jääkäripataljoona 27:n 1. komppaniaan 8. joulukuuta, 1915. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella. Hänet siirrettiin pataljoonan rintamakomennuksen jälkeen pataljoonan 1. konekiväärikomppaniaan 9. heinäkuuta, 1917.

## Suomen sisällissota
Pettersson astui Suomen Valkoisen armeijan palvelukseen Saksassa 7. helmikuuta, 1918. Hänet ylennettiin luutnantiksi sen jälkeen kun hän oli vannonut sotilasvalan ja allekirjoittanut palvelusitoumuksen. Hän saapui takaisin takaisin Suomeen jääkärien etujoukon mukana Vaasaan 18. helmikuuta, 1918. Vaasasta hänet komennettiin joukkueenjohtajaksi 1. Jääkärirykmentin 1. jääkäripataljoonan konekiväärikomppaniaan. Hän osallistui sisällissodan taisteluihin Lempäälässä, jossa hän haavoittui 16. huhtikuussa, 1918, ja Säiniöllä sekä Viipurissa.

Kenties näkyvimpänä kunnianosoituksena toiminnastaan koko Suomen sisällissodan aikana, Lehtonen määrättiin jäseneksi kolmimiehiseen jääkäreiden lipunkantopartioon Helsingissä valkoisten joukkojen voitonparaatissa 16. toukokuuta, 1918, yhdessä jääkärivänrikki Einar Hackzellin (myöhemmin jääkäriluutnantti Hakasalo) ja jääkäriluutnantti Julius Lehtosen kanssa, perässään marssineen *"15.000 mieheen nousevan armeijan"* kärjessä. 

## Sisällissodan jälkeinen aika
Pettersson määrättiin sisällissodan jälkeen suoritetussa armeijan uudelleen järjestelyssä aluksi Suomen valkoisen kaartin 1. konekiväärikomppaniaan, josta hänet siirrettiin myöhemmin 3. konekiväärikomppaniaan. Suomen valkoisesta kaartista hänet siirrettiin elokuussa vuonna 1918 Helsingin jalkaväkirykmenttiin, josta muodostettiin myöhemmin ensin Itämeren jalkaväkirykmentti 1 ja myöhemmin Porin rykmentti. Hän toimi rykmentissä 2. konekiväärikomppanian päällikkönä. Porin rykmentistä hänet siirrettiin 27. huhtikuuta, 1921, alkaen 2. erillisen konekiväärikomppanian päälliköksi. Pettersson erosi armeijasta 1. syyskuuta, 1922, ja työskenteli sen jälkeen liikemiehenä kuolemaansa saakka.  

## Lähteet
* Puolustusministeriön Sotahistoriallisen toimiston julkaisuja IV, *Suomen jääkärien elämäkerrasto*, WSOY, Porvoo, 1938. 
* Sotatieteen Laitoksen Julkaisuja XIV, *Suomen jääkärien elämäkerrasto 1975*, Vaasa, 1975. . 

### Viitteet
Idumea (muinaismaakunta)

**Idumea** oli liiviläisten ja latgallien sekaisin asuttama muinaismaakunta Latviassa. Nimitys Idumea tulee ehkä liivin kielen itäistä maata tarkoittavista sanasta *idumaa*. Idumean keskus oli Straupen kaupunki, jonne tuli myös alueen ensimmäinen  kirkko. Idumea mainitaan Henrikin Liivinmaan kronikassa, jossa siitä puhutaan paikallisten käännyttämisen yhteydessä. Maakunnan on oletettu muodostuneen 1000-luvulla ja sen asema itsenäisenä alueena päättyi vuoteen 1206, jolloin se joutui saksalaisten ristiretkeläisten käsiin. 

## Lähteet
*
Livones Veinalenses

**Livones Veinalenses** oli Henrikin Liivinmaan kronikassa mainittu nimitys Väinäjoen liiviläisten asuttamalle muinaismaakunnalle. Aluetta kutsuttiin myös nimellä "*Livonia*", mutta tämä nimitys yleistyi tarkoittamaan koko Väinäjoen pohjoispuolista Latviaa sekä Viron etelä-osia. Maakunta ulottui suurin piirtein nykyisen Riian alueelta Aizkraukleen. Alueen keskus oli Ykskylä, jonne piispa Meinhard perusti alueen ensimmäisen kirkon vuonna 1184. Vuonna 1187 sinne tuli piispanistuin, joka siirtyi vuonna 1201 Riian kaupunkiin. Ennen kuin alue siirtyi kokonaan saksalaisen vallan alle, se oli ollut muodollisessa verovelvollisuudessa Polotskin ruhtinaalle. Alueen liiviläiset kapinoivat Akon johdolla vuonna 1206, mutta saksalaiset ristiretkeläiset sekä heidän kristityt liiviläiset liittolaiset onnistuivat kukistamaan kapinan.

## Lähteet
*
*
Toreida

**Toreida** oli liiviläisten asuttama muinaismaakunta Latviassa. Maakunnan läpi virtaava Koivajoki jakoi sen Kaupon hallitsemaan etelä- ja Dabrelin hallitsemaan pohjoisosaan. Kauppo kääntyi kristinuskoon ja hänestä tuli saksalaisten ristiretkeläisten tärkeä liittolainen. Saksalaiset rakensivat Turaidan linnan, jonka rauniot ovat edelleen pystyssä. Maakunnan nimitys on ehkä juontunut skandinaavien Thor-jumalasta, jota palvottiin yleisesti ainakin Saarenmaalla. Toreidan on arveltu siis tarkoittavan "Thorin pihaa".

## Lähteet
*
*
Daniel Killer

**Daniel Pedro Killer** (s. 21. joulukuuta 1949, Rosario) on entinen argentiinalainen jalkapalloilija, joka kului maailmanmestaruuden 1978 saavuttaneeseen Argentiinan joukkueeseen puolustajana. Daniel ja hänen veljensä Mario Killer pelasivat Rosario Centralin joukkueessa, joka voitti Argentiinan Primera Divisiónin mestaruuden.

## Lähteet
Kulttuuri-instituutin seisake

**Kulttuuri-instituutin seisake** (, ) on Valko-Venäjän rautateiden seisake Minskissä. Seisakkeella pysähtyvät sekä Minskin lähiliikenteen Oršan, Asipovitšyn ja Baranavitšy suuntien junat että jotkin pikajunat.

Rautatieseisakkeen lipunmyynti sijaitsee maan alla samannimisen Minskin metron **Kulttuuri-instituutin aseman** tunneliverkostossa. Tämä sijaitsee lähistöllä. Metroon on näin välitön liityntäyhteys.

## Lähteet

## Aiheesta muualla
* Минское отделение Белорусской железной дороги - Выберите станцию -  Minskin lähijunien sivusto reitteineen ja joidenkin asemien aikatauluineen - Kulttuuri-instituutin aseman aikataulut (Valko-Venäjän rautateiden Minskin osasto) 
* Valko-Venäjän rataverkon kartta 
*Valko-Venäjän juna-aikatauluja (karttavalikon kautta)
Ubisort

**Ubisort** *(esp.Unión de Bienestar Social de la Región Triqui)* on puolisotilaallinen ryhmä Oaxacassa Meksikossa. Sillä katsotaan olevan siteitä valtaapitävään PRI-puolueeseen.

## Jyri Jaakkolan kuolema
Ubisort-joukkoja epäillään osallisuudesta tapahtumaketjuun, jossa keskiviikkona 26. huhtikuuta 2010 toistaiseksi varmistamattomat asejoukot väijyttivät ihmisoikeusaktivistien kulkueen, joka oli matkalla Ubisortin saartamaan San Juan Copalan autonomiseen kaupunkiin. Kaksi aktivistia kuoli ja 12 jäi kateisiin. Ubisort-joukot antoivat poliisin poistaa ruumiit alueelta. Kuolleet olivat Cactus-järjestön johtaja Alberta “Bety” Cariño ja suomalainen tarkkailija Jyri Jaakkola. 

Oaxacan osavaltion poliisi kieltäytyi pelastamasta haavoittuneita, "koska heillä ei ole siihen valtion käskyä".

## Tuomiot
Oikeudessa on tuomittu vain yksi väijytyksessä mukana ollut Ubisortin jäsen. Hän oli hyökkäyksen tapahtuma-aikaan 17-vuotias mies, joka sai osallisuudesta murhaan kolmen vuoden vankeusrangaistuksen. Meksikon viranomaiset ovat olleet haluttomia tuomitsemaan muita osallistujia.

Vuonna 2018 Meksikon poliisi vapautti Ubisortin johtajan ja toisen epäillyn todisteiden puuttuessa. Ubisortia on syytetty todistajien uhkailusta. 

## Muu toiminta
Ubisort on ollut osallisena Oaxacan osavaltiossa pitkään jatkuneissa väkivaltaisuuksissa. Järjestö oli osallisena San Juan Copolan piirityksessä vuosina 2009-2010. Elokuussa 2010 Ubisortin syytettiin olleen osallisena hyökkäyksessä, jossa kuoli kolme ihmistä ja haavoittui kaksi. Uhrit kuuluivat San Juan Copolaan autonomian julistaneeseen MULTI-ryhmään.

## Lähteet
Divisioonakenraali

**Divisioonakenraali** on vanha nimitys divisioonaa komentavalle kenraalille. Aikaisemmin klassisen kolmiojaon perusteella kolme taistelevaa komppaniaa muodosti pataljoonan, kolme taistelevaa pataljoonaa huoltavine ja tukevine perusyksiköineen muodosti rykmentin, ja kolme taistelevaa rykmenttiä tukevine perus- ja joukkoyksiköineen muodosti divisioonan.

Myöhemmin kun siirryttiin divisioonajaosta prikaatijakoon, jossa pienin itsenäisen taistelun kykenemään käyvän divisioonan sijasta pienin sotatoimiyhtymä oli prikaati, divisioonakenraalin nimitys muuttui käytännössä kenraalimajurin arvoksi. Myöhemmin virkaiältään vanhimpien everstien tehtäviä siirtyi prikaatikenraalille, jolloin tavallaan divisioonakenraalin tehtävät jakautuivat kenraalimajurin komentaman divisioonaa suuremman kenraalimajurin tehtäviin ja everstin, myöhemmin joissakin tapauksissa prikaatikenraalin komentaman prikaatin tehtäviin. Aikaisemmin pienin sotatoimiyhtymä oli divisioona, sittemmin tätä sotilaslukumäärältään, kirjavahvuudeltaan pienempi prikaati, jota komensi tai saattaa komentaa everstin lisäksi myös prikaatikenraali.
Venäjän keisarikunnan ensimmäinen länsiarmeija (1812)

**Venäjän keisarikunnan ensimmäinen länsiarmeija** oli Pietarin suojaksi ryhmitetty Venäjän keisarillisen armeijan yhtymä 1812. Sen vahvuus oli noin 120 210 sotilasta, ja sillä oli noin 580 tykkiä. Sen rintamavastuu käsitti alueen Rossijenysta Lydaan. Ensimmäisen länsiarmeijan tehtävänä oli estää isänmaallisessa sodassa Ranskan keisarikunnan suuren armeijan eteneminen kohti Venäjän keisarikunnan pääkaupunkia, Pietaria, missä se onnistuikin.

Ranskan suuri armeija eteni vuoden loppuun mennessä Moskovaan Ranskan keisari Napoleon I:n uskottua, että tämä saisi Aleksanteri I:n taipumaan rauhaan ranskalaisin ehdoin.

Myöhemmin Minskin kohdalla Venäjän ensimmäinen ja toinen länsiarmeija yhdistyivät, minkä suuri armeija oli koettanut estää kuitenkaan siinä onnistumatta.

## Organisaatio

;Komentaja
*Mihail Barclay de Tolly
;Armeijakunnat
*I AK (armeijakunta)
*II AK
*III AK
*IV AK
*V AK
*I RAK (ratsuväkiarmeijakunta)
*II RAK
*III RAK
* I kasakka-armeijakunta
Rocafortin metroasema

**Rocafort** on vuonna 1926 rakennettu Barcelonan metron linjan 1 asema. Se sijaitsee Eixamplen alueella Gran Via de les Corts Catalanes- ja Carrer de Rocafort -katujen risteyksen alla.

## Lähteet

## Aiheesta muualla
*Rocafortin asema Trens de Catalunya -sivustolla
Tess Slesinger

**Tess Slesinger** (16. heinäkuuta 1905 New York – 21. helmikuuta 1945) oli amerikanjuutalainen kirjailija ja elokuvakäsikirjoittaja.

Hän opiskeli Ethical Culture Society Schoolissa, Swarthmore Collegessa ja Columbian yliopistossa, missä hän suoritti kandidaatin tutkinnon englannin kielessä vuonna 1925. Hänen ensimmäinen merkittävä työnsä, *Missis Flinders*, julkaistiin 1932. Irving Thalberg tarjosi Slesingerille paikkaa käsikirjoittajana 1930-luvun puolivälissä ja Slesingerin käsikirjoittamiin elokuviin kuuluvat muiden muassa *[[Hyvä maa]]* (1937), *[[Tanssi, tyttö, tanssi]]* (1940) ja *[[Brooklynissä kasvoi puu]]* (1945).

Slesinger avioitui Frank Davisin kanssa vuonna 1936 ja liitosta syntyi kaksi lasta: Peter (s. 1937) ja Jane (s. 1938). Slesinger kuoli syöpään 39-vuotiaana ja hän oli kuolemansa jälkeen ehdolla parhaan sovitetun käsikirjoituksen Oscar-palkinnon kategoriassa vuonna 1946.

## Lähteet
North Bay

**North Bay** on kaupunki Ontarion provinssissa Kanadassa. Se sai nimensä sijainnistaan Nipissingjärven pohjoisrannalla. Kaupungin väkiluku on noin 53&nbsp;966 (2006), ja sen muodostamalla metropolialueella 63&nbsp;424 asukasta.

North Bayn ystävyyskaupunki on Moncton, New Brunswickissa, Kanadassa.

North Bay sai kaupunkioikeudet vuonna 1891 (town) ja 1925 (city).

## Historia

Viimeisen jääkauden lopussa aluetta peittänyt Laurentidin jäätikkö alkoi vetäytyä noin 7000 eaa., ja alueelle muodostui suuri jäätikköjärvi. Järvi peitti aluetta noin tuhannen vuoden ajan, minkä jälkeen järvi tyhjeni jääpatojen sulaessa seitsemännellä vuosituhannella eaa. Samoihin aikoihin siellä uskotaan eläneen varhaisia intiaanikulttuurin edustajia, mutta näistä ei ole kuitenkaan toistaiseksi löydetty todisteita. Jäätikköjärven tyhjentymisen jälkeen alueen ilmasto lämpeni huomattavasti, mikä mahdollisti jalopuiden kasvamisen. Pian aluetta peittivätkin laajat metsät (jopa nykyistä pohjoisemmaksi). Tältä ajanjaksolta (noin viides vuosituhat eaa.) on lukuisia arkeologisia löytöjä siellä asuneista intiaaneista, jotka louhivat alueelta kvartsia, kuparia ja piikiveä, joista he valmistivat työkaluja. Lisäksi he kävivät tuotteistaan kauppaa laajan kauppaverkoston avulla muiden alkuperäiskansojen kanssa. Tutkimusmatkailija Samuel de Champlainin apulaisena toiminut nuori Étienne Brûlé tapasi vuonna 1610 ensimmäisenä eurooppalaisena alueen intiaanit. Myöhemmällä tutkimusmatkallaan myös Champlain tapasi alueen intiaanit, joita hän luonnehti ystävällisiksi ja vieraanvaraisiksi.

Lukuun ottamatta alueen intiaaneja ja satunnaisia turkismetsästäjiä, alue oli koskematonta erämaa-aluetta aina 1880-luvun alkuun saakka, jolloin Canadian Pacific Railway rakensi ensimmäisen rautatien alueelle. Rautatie mahdollisti metsäteollisuuden ja kaivosteollisuuden laajentamisen. Alueelta louhittiin pääasiassa nikkeliä, rautamalmia, kuparia, kultaa, platinaa, hopeaa ja kobolttia. Nämä tärkeäksi muodostuneet teollisuudenalat vetivät perässään runsaasti muutakin teollisuutta, ja North Bayn väkiluku kasvoi voimakkaasti. Vuonna 1968 North Bay yhdistyi sitä ympäröivien alueiden kanssa ja muodosti aikanaan Kanadan pinta-alaltaan suurimman kunnallishallinnollisen alueen.

## Lähteet

## Aiheesta muualla
* Vanhoja North Bay aiheisia postikortteja, VintagePostcards.org, 
* Vanhoja valokuvia North Bayn alueelta
Viirupääsirkku

**Viirupääsirkku** (*Arremonops rufivirgatus*) on Yhdysvaltain eteläosassa ja Keski-Amerikassa tavattava sirkkuleihin kuuluva varpuslintu.

## Koko ja ulkonäkö
Kooltaan viirupääsirkku on noin 14&nbsp;cm. Selästään viirupääsirkku on väritykseltään oliivinvihreä. Pää on harmaa, päälaella on kastanjanruskea viiru ja myös silmäkulmajuovat ovat kastanjanruskeat. Viirujen värissä on jonkin verran vaihtelua alalajien välillä. Kurkku on harmahtava ja myös vatsan höyhenet ovat väriltään vaalean harmaat. Isoviirusirkku (*Arremonops conirostris*) muistuttaa ulkonäöltään viirupääsirkkua, mutta isoviirusirkku on kookkaampi, päälaeltaan musta ja vatsastaan tummemman harmaa. 

## Levinneisyys ja elinympäristö
Viirupääsirkkua tavataan Yhdysvalloissa Texasin osavaltion eteläosissa. Lisäksi lajin toisistaan eristäytyneitä populaatioita esiintyy Meksikon, Costa Ricaa, Guatemalassa ja Jukatanin niemimaalla. Osaa alalajeista voidaan pitää omina lajeinaan. Texasissa lajin elinympäristöä ovat kuivien metsien pohjakerrokset ja kuivat pensaikot. Keski-Amerikassa lajia tavataan kuivien metsien tiheiköissä. Laji välttelee kosteampia metsiä.

## Elintavat
Viirupääsirkun ravinto koostuu hyönteisistä ja siemenistä ja hyönteisten arvellaan muodostavat suurimman osan lajin ruokavaliota. Ravintonsa lintu etsii maasta tiheikköjen alta. Viirupääsirkkuparit voivat kokoontua yhteen etsiessään syötävää.

Viirupääsirkun pesimäekologiasta tiedetään melko vähän. Lajin pesä on ruohoista, tikuista ja puun kuoresta tehty kuppi, jolla on kupolimainen katto. Pesän sisäänkäynti on sivusta. Viirupääsirkkunaaras munii kolmesta viiteen kiiltävän valkoista munaa. Molemmat vanhemmat ruokkivat kuoriutuneita poikasia.

## Lähteet
Sara Errani

**Sara Errani** (s. 29. huhtikuuta 1987 Bologna) on italialainen tennispelaaja ja nelinpelin olympiavoittaja.

Erranin ensimmäinen WTA-turnausvoitto tuli Internazionali Femminili di Palermo -turnauksessa 13. heinäkuuta 2008, jossa hän voitti finaalissa Ukrainan Maria Korettseyvan 6–2, 6–3. Kaksi viikkoa myöhemmin hän otti toisen WTA-turnausvoiton Portorožissa, Sloveniassa. Finaalissa hän voitti Espanjan Anabel Medina Garriguesin 6–3, 6–3.

Vuonna 2009 Errani oli uudestaan finaalissa sekä Palermossa että Portorožissa, mutta molemmilla kerroilla hän hävisi. Vuonna 2011 hän hävisi Pattayan turnauksen finaalissa Daniela Hantuchoválle. Yhteensä hän on saavuttanut yhdeksän turnausvoittoa kaksinpelissä. Nelinpelivoittoja WTA-turnauksissa Erranilla on 25 kappaletta.

Kansainvälinen tennisliitto asetti Erranin kahden kuukauden kilpailukieltoon elokuussa 2017, kun hänen helmikuussa 2017 antamastaan näytteestä oli löytynyt jälkiä rintasyöpälääkkeestä. Myös kaikki hänen tuloksensa hylättiin näytteen ottamisen jälkeen pelatuista otteluista. Italian antidopingtoimikunta ja Errani tekivät kilpailukiellosta valituksen urheilun kansainväliseen vetoomustuomioistuimeen CAS:iin. Kesäkuussa 2018 kilpailukielto pidennettiin 10 kuukauteen.

## Lähteet
* 

### Viitteet

## Aiheesta muualla

*Virallinen sivusto
Monica Niculescu

**Monica Niculescu** (s. 25. syyskuuta 1987 Slatina) on romanialainen tennispelaaja. Hän muutti Bukarestiin neljävuotiaana. Häntä valmentaa Calin Stelian Ciorbagiu. Hän on saavuttanut urallaan kolme WTA-turnausvoittoa kaksinpelissä ja kahdeksan turnausvoittoa nelinpelissä.

## Tennisura
### 2009
Niculescu avasi kauden Brisbanen turnauksella, jossa hän hävisi avauskierroksella Tsvetana Pironkovalle kolmessa erässä. Ensimmäisellä kierroksella tuli tappio myös Moorilla Hobart International -turnauksessa, jossa hän hävisi Alona Bondarenkolle. Australian avoimissa Niculescu voitti Katie O'Brienin ensimmäisellä kierroksella luvuin 6–4, 6–4, mutta hävisi toisella kierroksella Sara Erranille 6–2, 6–3.

Open GDF Suez -turnauksessa Pariisissa Niculescu voitti Timea Bacsinszkyn ensimmäisellä kierroksella, mutta toisella kierroksella hallitseva mestari Amélie Mauresmo voitti hänet. Barclays Dubai Tennis Championships -turnauksessa Dubaissa hän voitti Peng Shuain 3–6, 7–5, 6–2, mutta hävisi maailmanlistan kolmoselle, Jelena Jankovićille toisella kierroksella luvuin 6–3, 6–2.

## Lähteet

## Aiheesta muualla

*
Edina Gallovits-Hall

**Edina Gallovits-Hall** (s. 10. joulukuuta 1984 Timișoara) on romanialainen tennispelaaja. Hänen sukunsa on kotoisin Unkarista.

## Tennisura
Heinäkuussa 2007 Gallovits selviytyi finaaliin Barcelonan turnauksessa. Hän voitti Virginia Ruano Pascualin, viidenneksi sijoitetun Lourdes Domínguez Linon, neljänneksi sijoitetun Kaia Kanepin ja semifinaalissa hän voitti Virginie Razzanon 6–3, 6–4. Finaalissa Meghann Shaughnessy oli Gallovitsia parempi erin 6–3, 6–2.

Vuonna 2010 Gallovits voitti ensimmäisen WTA-turnauksensa nelinpelissä Copa BBVA Colsanitas -turnauksessa Bogotássa, Kolumbiassa. Finaalissa hän ja hänen parinsa Gisela Dulko voittivat Olga Savtšukin ja Nastassja Jakimavan. Syyskuussa 2010 hän voitti Sania Mirzan kanssa Kantonin turnauksen ja helmikuussa 2011 Anabel Medina Garriguesin kanssa uudelleen Bogotán turnauksen.

## Lähteet
* 
### Viitteet
Raluca Olaru

**Ioana Raluca Olaru** (s. 3. maaliskuuta 1989 Bukarest) on romanialainen tennispelaaja. Hän ei ole voittanut toistaiseksi yhtään WTA-turnausta kaksinpelissä, mutta nelinpelissä hänellä on turnausvoittoja kaksi kappaletta.

Junioriurallaan Olaru pääsi finaaliin sekä kaksinpelissä että nelinpelissä Ranskan avoimissa 2005 ja voitti US Openissa 2006 nelinpeliturnauksen Mihaela Buzărnescun kanssa. Ammattilaisurallaan hän on selviytynyt Grand Slam -turnauksissa parhaimmillaan kolmannelle kierrokselle Ranskan avoimissa 2007, kun hän voitti muun muassa 30:nneksi sijoitetun Julia Vakulenkon. Kolmannella kierroksella Olaru hävisi kuitenkin seitsemänneksi sijoitetulle Ana Ivanovićille.

Olaru on ollut kerran WTA-turnauksen finaalissa kaksinpelissä. Se tapahtui Itävallassa Bad Gasteinin turnauksessa heinäkuussa 2009. Finaalissa hän hävisi Andrea Petkovicille luvuin 6–2, 6–3.

## Aiheesta muualla
Ioana Raluca Olaru WTA:n sivuilla
Solo Star

**Solo Star** on yhdysvaltalaisen poplaulajan Solange Knowlesin ensimmäinen studioalbumi. Se julkaistiin 21. tammikuuta 2003. Sen tuottajina olivat Timbaland, Beyonce Knowles ja Solange Knowles. Albumia on myyty Yhdysvalloissa 112&nbsp;000 kappaletta. 

## Kappaleet
#"Feelin' You (Part II)" (mukana N.O.R.E.) – 4:06
#"Ain't No Way" – 3:44
#"Dance with You" (mukana B2K) – 3:03
#"Get Together" – 4:15
#"Crush (Don't Fight the Feeling)" – 4:33
#"So Be It" – 4:08
#"True Love" (mukana Lil' Romeo) – 3:49
#"Feel Good Song" – 3:28
#"Wonderland" – 4:03
#"This Could Be Love" – 4:04
#"Feelin' You (Part I)" – 3:22
#"Just like You" – 3:36
#"Thinkin' about You" (mukana Murphy Lee) – 4:04
#"Solo Star" – 3:14
#"I Used To" – 3:27
#"Sky Away" – 3:55
#"This Song's for You" - 3:20
#"Naive" (duetto Beyoncén kanssa, mukana Da Brat) – 3:45
#"Feelin' You (Part II)" (Chopped & Screwed Remix) - 5:22
Knud Rasmussen

**Knud Johan Victor Rasmussen** (7. kesäkuuta 1879 – 21. joulukuuta 1933) oli grönlantilais-tanskalainen naparetkeilijä ja antropologi. Häntä pidetään inuittien tutkimuksen ”isänä”. Rasmussen oli ensimmäinen Luoteisväylän koiravaljakolla kulkenut henkilö.

Knud Rasmussen syntyi Jakobshavnissa (Ilulissat) vuonna 1879. Hänen isänsä oli tanskalainen kielitieteilijä ja pappi Christian Rasmussen ja hänen äitinsä Grönlannissa syntynyt Lovice Rasmussen. Knud kasvoi Jakobshavnissa ja oppi grönlannin kieltä ja kulttuuria. Hän oppi myös monia sellaisia taitoja, jotka auttoivat häntä myöhemmillä tutkimusmatkoillansa, kuten metsästyskiväärin käyttöä, kajakointia ja koiravaljakoilla ajamista.

Rasmussenit muuttivat vuonna 1891 Tanskaan Kööpenhaminaan. Rasmussen ei sopeutunut kunnolla isoon kaupunkiin, mutta jäi seuraavana vuonna yksin Kööpenhaminaan käymään koulunsa loppuun. Hän valmistui lukioasteelta vuonna 1898. Hän ei ollut kuitenkaan innostusta akateemiseen uraan ja halusi palata Grönlantiin tutkimaan sen ihmisiä ja kulttuuria. Rasmussen oli erityisen kiinnostunut Grönlannin pohjoisimpien osien inughuiteista.
 
Rasmussen seurasi 1902–1904 Ludvig Mylius-Erichsenin *kirjallista* Grönlannin-retkikuntaa. Hän tutki 1905  hallituksen lähettämänä poronhoidon mahdollisuuksia Grönlannissa, keräili 1906–1908 Carlsbergin rahaston kustannuksella grönlantilaisia lauluja talvehtien (toisen kerran) inughuitien parissa. Hän kulki 1909 hallituksen toimeksiannosta länsirannikolla ja perusti 1910 Thulen kauppa-aseman. Sen tarkoituksena oli toimia sekä inughuitien tarpeeksi että tulevien tutkimusretkien tukikohtana.

Rasmussen teki Thulesta vuosina 1912–1933 useita tutkimusmatkoja. Vuonna 1912 hän ylitti kolmen retkeilijän kanssa Grönlannin mannerjäätikön Thulesta koillisrannikolle. Vuosina 1916–1918 hän puolestaan kartoitti Grönlannin pohjoisrannikolla, ja vuonna 1919 hän kerästi Angmagssalikissa inuitien tarinoita.

Rasmussenin viides Thule-tutkimusmatka on hänen tunnetuinsa. Hän pyrki tutkimaan kaikkia arktisen alueen kansoja Grönlannista Beringinlahdelle. Tutkimusmatka kesti lopulta kolme vuotta, 1921–1924. Maaliskuussa 1923 hän lähti Kanadan koillisosasta pitkälle matkalle, ja hän saapui Alaskan Point Barrow’hun 23. toukokuuta 1924. Hän kuvasi matkaansa teoksessa *Across Arctic America* (1927). Rasmussen muita teoksia ovat *Nye mennesker*, *Under nordenvindens svøbe* ja eskimokielinen lukukirja *Avángarnisalerssârutit*.

Seitsemännellä Thule-tutkimusmatkallaan Rasmussen sairastui. Hän kuoli muutamaa kuukautta myöhemmin joulukuussa 1933 Tanskassa.

Norwegian Air Shuttle on maalauttanut Rasmussenin kuvan yhden Boeing 737-800 -koneensa pyrstöön.

## Lähteet

## Aiheesta muualla

* Sam Alley: Knud Johan Victor Rasmussen  
* Knud Rasmussen College 
* Industrimuseet Frederiks Værk
Unreal Tournament 2004

**Unreal Tournament 2004** (tai lyhennettynä **UT2K4** tai **UT2004**) on tieteisfiktio -FPS-peli, joka julkaistiin ensimmäisenä 16. maaliskuuta 2004 Pohjois-Amerikassa. Pelin kehittivät Epic Games ja Digital Exremes. *UT2004* on kolmas peli Unreal Tournament -sarjassa; ensimmäinen oli *[[Unreal Tournament]]* ja sitä seurasi *[[Unreal Tournament 2003]]*. Sarja sai jatkoa 19. marraskuuta 2007, kun *[[Unreal Tournament 3]]* julkaistiin. 

## Kehitys
Pelin tekniikka pohjautuu Unreal Engine 2.5-moottoriin sekä aikaisemman pelin, Unreal Tournament 2003:n sisältöön. Peli oli myös ensimmäinen suljetun lähteen peli, joka tuki x86-64-bittistä päätettä.

## Ominaisuuksia
Pelille ominaisia ovat useat maa-, ilma-, ja stationäärikulkuneuvot, joista useimmat ovat saatavilla Assault- sekä Onslaught-pelimuodoissa. Peli on ohjelmoitu siten, että käyttäjän on helppo muokata sisältöä itsenäisesti sekä lisätä sitä alkuperäiseen. 

## Vastaanotto
Suurilta osin peli sai hyvän vastaanoton. Pelikriitikot ylistivät nopeatempoista sekä haastavaa pelattavuutta, kun taas fanit arvostivat myös saatavilla olevaa pelitukea sekä pelin muokattavuusominaisuuksia.
* **Metacritic** 93/100
* **IGN, Gamespy, Computer Gaming World** ”Vuoden moninpeli” 
* **Computer Games Magazine** ”Paras käyttöarvo 2004”

## Jälkeenpäin virallisesti julkaistua sisältöä
* **XP levels**, kesä 2004
* **ECE Bonuspack**, syyskuu 2004
* **Mega Bonus Pack**, joulukuu 2005 
* **Unreal Anthology**, marraskuu 2006 

## Lähteet

## Aiheesta muualla
* Pelin kotisivu
Tommy Mottola

**Thomas Daniel ”Tommy” Mottola** on yhdysvaltalainen musiikkijohtaja, Casablanca Records -levy-yhtiön osaomistaja, joka toimii yhteisyrityksenä Universal Music Groupin kanssa. Mottola oli laulaja Mariah Careyn puoliso ja on nykyään naimisissa meksikolaisen laulajan Thalían kanssa. Mottola johti Sony Music Entertainmentin kumppania, Columbia Recordsia lähes 15 vuotta.

Mottola tunnetaan ohjaajana ja entisenä lahjakkuuksien managerina. Hänen kuuluisimpia suojattejaan olivat Hall & Oates, Carly Simon, John Mellencamp, Diana Ross ja Taylor Dayne 1980-luvulla, Mariah Carey (hänen toinen vaimonsa) 1990-luvulla, Jessica Simpson ja Jennifer Lopez 2000-luvun alussa.

## Aiheesta muualla
* Vh1
Biosentrismi

**Biosentrismi** (kreikan sanoista βίος ’elämä’ ja κέντρον ’keskus’) on poliittinen ja ympäristöfilosofinen näkemys, jonka mukaan kaikki elämä on yhtä arvokasta. Se vastustaa ihmiskeskeisyyttä eli antroposentrismiä, jossa ympäristön arvo määrittyy sen ihmiselle tuottaman hyödyn perusteella. Biosentrismin mukaan ihminen ei ole muita elämänmuotoja korkeampi tai erityisempi, eivätkä luonto ja eläimet ole ihmiselle alisteisia.

Biosentrismin kannattajat tukevat yleensä elämän monimuotoisuutta, eläinten oikeuksia ja luonnonsuojelua.

## Katso myös
* Syväekologia
* Buddhalainen etiikka

## Lähteet
J. F. Ruotsalainen

**Juhana (Johan) Fredrik Ruotsalainen** (27. heinäkuuta 1877 Kuopio – 4. heinäkuuta 1951 Lohja) oli suomalainen toimittaja ja kirjailija.

Ruotsalaisen vanhemmat olivat työmies Johan Ruotsalainen ja Wilhelmiina Rissanen. Hän pääsi ylioppilaaksi Kuopion lyseosta 1898 ja opiskeli sitten Helsingin yliopistossa. Ruotsalainen toimi sittemmin lehtimiehenä Helsingissä. Hän oleskeli 1920-luvulla kuuden vuoden ajan Amerikassa ja oli muun muassa toista vuotta turkismetsästäjänä Kanadan erämaissa.

Ruotsalainen oli naimisissa 1907–1948 Aina Sofia Helan (k. 1948) kanssa.

## Teoksia
* *”Iso Liha” tanssii kuutamossa : eräkertomuksia Kanadasta*. Gummerus 1934

## Suomennoksia
* Stuart Cloete : *Vierivät vankkurit*. WSOY 1938, 2. painos 1955 (alkuteos *Turning Wheels*)
* Ludvig Munsterhjelm : *Pohjolan pedot : erämiehen havaintoja ja kokemuksia*. Otava 1946
* Harmaa Pöllö (Wa-Sha-Quon-Asin) : *Sajon ja hänen majavainsa seikkailut*. Ei julk. vuotta

## Lähteet
* 
* 
* Pohjoissavolaisen kaunokirjallisuuden bibliografia : J. F. Ruotsalainen 

## Aiheesta muualla
 Luettelo J. F. Ruotsalaisen kirjoittamista lehtiartikkeleista
Pyhän Johanneksen katedraali

**Pyhän Johanneksen katedraali** voi viitata seuraaviin kirkkoihin:

* Pyhän Johanneksen katedraali, kirkko St. John'sissa Antigualla
* Pyhän Johanneksen katedraali, kirkko Varsovassa Puolassa
* Pyhän Johanneksen katedraali, kirkko Lafayettessä Louisianassa, Yhdysvalloissa.

## Katso myös

* Johannes Kastajan katedraali, useita kirkkoja
Sanny Ekström

**Sanny Elise Ekström** (29. toukokuuta 1869 Vaasa – 1. joulukuuta 1920 Helsinki) oli suomalainen kirjastonhoitaja ja ruotsin kielellä kirjoittanut runoilija.

Ekströmin vanhemmat olivat valtioneuvos Olof Johan Ekström ja Elise Marti. Hän pääsi ylioppilaaksi Vaasan lyseosta 1898 ja opiskeli sitten Helsingin yliopistossa kemiaa valmistuen filosofian kandidaatiksi 1896 ja maisteriksi 1897. Ekström opiskeli myös Pariisin Sorbonnen yliopistossa.

Ekström toimi myös kirjallisuusarvostelijana ja avusti muun muassa Finsk Tidskrift-aikakuslehteä.

## Teoksia
* *Dikter*. Söderström, Helsingfors 1913
* *Sagans mark och andra dikter*. Söderström, Helsingfors 1919

## Lähteet
* 
* 
* Svenskösterbottniska författare: Sanny Ekström (1869–1920)
Linnoituksen yö

**Linnoituksen Yö** oli vuosittainen kulttuuritapahtuma Lappeenrannassa.

Linnoituksen yötä alettiin suunnitella ensimmäisen kerran vuonna 1991. Lappeenrannan kulttuuritoimisto ryhtyi tapahtuman pääjärjestäjäksi, ajankohdaksi valittiin kaupungin vuosipäivän yhteyteen sijoittuva viikonloppu ja järjestämispaikaksi Linnoitus. Ensimmäinen Linnoituksen Yö –tapahtuma järjestettiin elokuun alussa 1992.

Muutaman sadan hengen tapahtuma kasvoi yleisö- ja ohjelmamäärältään nopeasti. Vuosina 1994-1995 kävijöitä oli 10 000–15 000. Tapahtuma myös levisi Linnoituksen porttien sisältä ympäri Linnoituksen valleja, Pusupuistoa sekä satama-aluetta. Tapahtumassa on aina paljon ohjelmaa myös lapsille ja lapsiperheille. Jo alkuvaiheessa tapahtuman toteuttamisen perusideaksi muodostui ilmaiseksi tarjotut taide-esitykset.

Vuonna 1996 kulttuuritoimisto aloitti Linnoituksen yössä uuden, ja siitä alkaen jokavuotiseksi perinteeksi muodostuneen käytännön. Linnoituksen yössä julistettiin uusi Linnoituksen Isäntä. Ensimmäinen Linnoituksen Isäntä oli ministeri, sosiaalineuvos Mauno Forsman. Linnoituksen Isännäksi valitaan vuosittain lappeenrantalainen tai Lappeenrannasta lähtöisin oleva, omalla alallaan ansioitunut ja kaupungille positiivista mainetta tuonut henkilö.

Linnoituksen Yö-tapahtumaa kokeiltiin kaksipäiväisenä vuonna 1996. Tapahtuma palasi kuitenkin taloudellisten realiteettien myötä takaisin yksipäiväiseksi jo seuraavana vuonna 1997. Tuossa yhteydessä tapahtuman pääajankohta vaihtui perjantaista lauantaille. Vuonna 1999 Lappeenranta täytti 350 vuotta ja Linnoituksen yö oli osa kaupungin virallista syntymäpäiväjuhlaa. Tässä vaiheessa Linnoituksen yön yleisömäärä oli kasvanut kahden päivän tapahtumassa noin 40 000 kävijään.

Vuonna 2010 tapahtumaa vietettiin 19. kerran. Muutamana edellisenä vuonna järjestäjänä on ollut yksityinen taho, mutta vuonna 2010 Linnoituksen yö palasi Lappeenrannan kaupungin kulttuuritoimiston järjestämäksi tapahtumaksi.

Lokakuussa 2013 Lappeenrannan kulttuurilautakunta päätti lopettaa tapahtuman järjestämisen liian kalliina. Vuodesta 2015 alkaen vastaavana ajankohtana on järjestetty Lappeenrannan linnoituksen Vanhankaupungin päivät -niminen tapahtuma.

## Lähteet

* Lappeenrannan kaupungin kulttuuritoimisto

* 

*
Northridgen maanjäristys 1994

**Northridgen maanjäristys** Los Angelesissa oli 17. tammikuuta 1994 kello 4:31 tapahtunut maanjäristys, joka oli voimakkuudeltaan 6,7 momenttimagnitudia. Jälkijäristykset jatkuivat useita päiviä. Aineellisten vahinkojen arvoksi arvioitiin 20 miljardia dollaria, mikä tekee siitä yhden tuhoisimmista luonnonmullistuksista Yhdysvalloissa.

## Lähteet
Myrskyn jälkeen (kappale)

**Myrskyn jälkeen** on Veikko Samulin säveltämä ja Kari Tapion sanoittama ja esittämä kappale vuodelta 1995. Kappale on Kari Tapion tunnetuimpia, ja se julkaistiin samannimisellä albumilla, jota on myyty yli 107&nbsp;000 kappaletta. Kappale on julkaistu usealla hänen kokoelma-albumillaan ja myös kokoelmilla, joiden kappaleet koostuvat eri esittäjien lauluista.

”Myrskyn jälkeen” on Kari Tapion itsensä sanoittama, ja sen sanoitukset kuvaavat hänen elämänvaiheitaan ja taisteluaan alkoholiongelmaa vastaan. 

## Lähteet

## Aiheesta muualla
* Ylen Elävä arkisto: Kari Tapio: Myrskyn jälkeen
Axel Edvard Berndtson

**Axel Edward Berndtson** (17. elokuuta 1858 Helsinki – 13. marraskuuta 1937 Helsinki) oli suomalainen toimittaja, kirjailija, kustantaja ja taidekauppias.

Berndtsonin vanhemmat olivat filosofian tohtori Fredrik Berndtson ja vapaaherratar Augusta Kristina de la Chapelle. Hän pääsi ylioppilaaksi Helsingin ruotsalaisesta normaalilyseosta 1876 ja opiskeli sitten filologiaa ja oikeustiedettä Helsingin yliopistossa. Berndtson oli Hufvudstadsbladetin ulkomaanosastolla toimittajana 1885–1893 toimien samalla taide- ja kirjallisuusarvostelijana. Hän oli kiinnostunut näyttämötaiteesta ja toimi Ruotsalaisen teatterin sihteerinä. Vuonna 1894 Berndtson siirtyi Pariisiin ja toimi siellä sanomalehtien kirjeenvaihtajana opiskellen samalla näyttämötaidetta. Vuosisadan vaihteessa Berndtson keräsi nimiä Suomen hyväksi ns. kansainväliseen adressiin. Vuosina 1900–1908 Berndtson asui Tukholmassa ja painatti siellä Suomeen tarkoitettua maanalaista kirjallisuutta sekä julkaisi *Varia*-nimistä aikakauslehteä. Berndtson asui sitten Helsingissä 1908–1918 toimien sanomalehtimiehenä. Vuonna 1918 hän palasi Tukholmaan ja toimi siellä lehtien kirjeenvaihtajana. Vuosina 1924–1932 Berndtson asui Pariisissa ja viimeiset vuotensa hän asui Helsingissä.

Berndtson oli naimisissa vuodesta 1888 Marie-Louise Brattin kanssa.

## Teoksia
* *Hangö stad och badanstalt : handbok för badgäster och turister*, tekijät A. Berndtson ym. Wentzel Hagelstam, Helsingfors 1895 (ilmestyi suomeksi nimellä 'Hangon kaupunki ja kylpylaitos : käsikirja kylpyvieraita ja matkailijoita varten*, Wentzel Hagelstam, Helsinki 1895)
* *Till Kamraterna : eftermälen och erinringar om 1876 års studenter från Svenska Normalskolan. N:o 2''. Svenska Normalskolan, Helsingfors 1911

## Lähteet
* 

### Viitteet
Ammunta kesäolympialaisissa 2004 – miesten 50 metrin pienoiskiväärin moniasentokilpailu

**Miesten 50 m pienoiskiväärin asentokilpailu** ammuttiin Ateenan kesäolympialaisissa 22. elokuuta. Kultaa vei Kiinan Jia Zhanbo tuloksella 1264,5 (1171+93,5). 

## Peruskilpailu

## Finaali
Cotentin

**Cotentin** on Englannin kanaaliin työntyvä niemimaa Pohjois-Ranskassa, Bretagnen itäpuolella. Historiallisesti se kuuluu Normandian maakuntaan, hallinnollisesti nykyään Basse-Normandien hallintoalueeseen ja Manchen departementtiin. Niemimaan kärjessä on Cherbourgin kaupunki.

Kesällä 1944, Normandian maihinnousun jälkeen Cotentinissä käytiin huomattavia taisteluja.  Nykyään Flamanvillen alue Cotentinissa on Ranskan ydinvoimateollisuuden merkittävin keskus.
Tim Erixon

**Tim Carl Erixon** (s. 24. helmikuuta 1991 Port Chester, New York, Yhdysvallat) on ruotsalainen jääkiekkopuolustaja. Hänet vaihdettiin Blackhawksiin Columbus Blue Jackets -joukkueesta Jeremy Morinia vastaan 14. joulukuuta 2014. Erixon pelasi Columbus Blue Jacketsin organisaatiossa kaudella 2012–2013. Kauden 2010–2011 hän pelasi Elitserien-joukkue Skellefteå AIK:ssa.

## Ura
Erixon on Skellefteå AIK:n oma kasvatti ja edustanut joukkuetta koko uransa Ruotsissa, lukuun ottamatta kolmen ottelun lainaa Malmö IF:ssä kaudelta 2008–2009. Erixon debytoi Elitserienissä 8. maaliskuuta 2008. Hän pelasi kyseisen kauden aikana kaksi Elitserien-ottelua.

Tulokaskaudellaan 2008–2009 Erixon pelasi 45 Elitserien-ottelua tehden niissä tehopisteet 2+5=7. Hän pelasi kauden aikana myös HockeyAllsvenskanin Malmö IF:ssä ja Skellefteån juniorijoukkueissa. Erixon oli voittamassa J18 Allsvenskanin hopeaa. Kesällä  Calgary Flames varasi Erixonin ensimmäisellä kierroksella ja koko varaustilaisuuden 23. pelaajana.

Kaudella 2010–2011 Erixon sijoittui tehopisteillä 5+19=24 Elitserienin puolustajien pistepörssissä kymmenenneksi. Hän voitti keväällä 2011 Elitserien-hopeaa. Kesäkuussa 2011 Calgary myi Erixon pelaajaoikeudet  viidennen kierroksen varausvuoron kanssa New York Rangersiin, josta se sai vaihdossa Roman Horákin ja kaksi toisen kierroksen varausvuoroa kesälle 2011. Erixon teki samana päivänä kolmivuotisen tulokassopimuksen Rangersin kanssa.

Erixon kaupattiin joulukuussa 2014 Columbuksesta Chicago Blackhawksiin vaihdossa Jeremy Moriniin.

## Maajoukkue
Erixon pelasi alle 20-vuotiaiden MM-kilpailuissa vuosina 2009, 2010 ja 2011. Vuonna 2009 Ruotsi voitti hopeaa ja 2010 pronssia. Erixon pelasi myös alle 18-vuotiaiden MM-kilpailuissa vuonna 2009. Hän ei voittanut mitalia, mutta voitti puolustajien piste- ja syöttöpörssin (3+6=9) sekä valittiin kisojen tähdistökentälliseen.

Erixon voitti myös miesten MM-hopeaa vuonna 2011 ja MM-pronssia vuonna 2014.

## Muuta
Erixonin isä on yli 500 NHL-ottelua New York Rangersissa pelannut hyökkääjä Jan Erixon. Tim Erixon on syntynyt New Yorkin osavaltiossa, sillä hänen isänsä pelasi Rangersissa Timin syntymän aikaan.

## Tilastot

## Lähteet
*
*

### Viitteet
Naganon olympiastadion

**Naganon olympiastadion** on urheilustadion Naganossa Japanissa.

Stadionin katsojakapasiteetti on 35 000 ja stadionilla järjestettiin talviolympialaisten 1998 avajaiset ja päättäjäiset. Nykyään Baseball joukkue Shinano Grandserows käyttää sitä stadioninaan.
Jetta-Talo

**Jetta-Talo** konserni on Perhossa toimiva puunjalostusyritys, johon kuuluvat suurelementeistä  talopaketteja valmistava vuonna 1981 perustettu talotehdas Jetta-Talo Oy ja puun sahausta ja jatkojalostusta harjoittava vuonna 1976 perustettu Jet-Puu Oy. 

Jetta-Talo konsernilla on voimassa oleva SFS-EN ISO 9001:2000 laatusertifikaatti, joka käsittää Jet-Puun osalta puun oston, sahauksen, jatkojalostuksen ja myynnin, sekä Jetta-Talon osalta suunnittelun, tuotannon, asennuksen ja myynnin.

## Aiheesta muualla
*Jetta-Talon kotisivut
*S-ryhmä yhteistyöhön Jetta-Talon kanssa (S-kanava.fi)
*Jetta-talo konsernilta 25 000 euroa Jyväskylän yliopiston pääomakeräykseen (chydenius.fi)
* Jet-Puu vahvistuu puutavaramarkkinoilla (Jetta-Talo konsernin 5,5 miljoonan euron sahaivestointi ylen uutisissa)
Muumio (vuoden 1932 elokuva)

**Muumio** (*The Mummy*) on yhdysvaltalainen kauhuelokuva vuodelta 1932. Elokuvan ohjasi Karl Freund, ja nimiroolissa esiintyy Boris Karloff. Muissa keskeisissä rooleissa ovat Zita Johann, David Manners ja Edward Van Sloan.

Universal Pictures oli tuottanut 1930-luvun alussa kaksi menestynyttä kauhuelokuvaa: *[[Dracula – vanha vampyyri|Draculan – vanhan vampyyrin]]* ja *[[Frankenstein (vuoden 1931 elokuva)|Frankensteinin]]*. *Muumio* jatkoi Universalin kauhuelokuvasarjaa. Se perustui kuitenkin ajankohtaisiin tapahtumiin, toisin kuin monet muut ajan kauhuelokuvat, joiden perustana oli romaanit. *Muumio* sai inspiraationsa kymmenen vuotta aiemmin löydetystä faarao Tutankhamonin haudasta, ja sen löytäjien kohtaamasta kirouksesta. Kirouksen väitettiin olleen monen kuoleman taustalla. Valtion filmitarkastamo kielsi elokuvan kokonaan Suomessa 1930-luvulla.

## Näyttelijät

## Lähteet

## Aiheesta muualla
*
Pikkuveli (romaani)

**Pikkuveli** on vuonna 2001 ilmestynyt Tapani Baggen kirjoittama nuortenkirja, joka perustuu löyhästi niin sanottujen Euran Daltonien tarinaan. Aaro ryhtyy tekemään murtovarkauksia kahden isoveljensä ja yhden vanhemman sisarensa kanssa. Heillä on myös kehitysvammainen sisar ja vasta ala-astetta käyvä sisar. Äiti on kuollut, ja isä on skitsofreenikko, joka pahoinpitelee lapsiaan. Aarolla ei sisarustensa kanssa ollut muutakaan vaihtoehtoa kuin aloittaa rikolliskierre.
Aaltorausku

**Aaltorausku** (*Raja undulata*) on lauhkeissa ja subtrooppisissa vesissä elävä pohjakala.
Sitä tavataan itäisellä Atlantilla Irlannin ja Senegalin välisillä rannikoilla, Kanariansaarilla sekä Välimeren alueella. Aaltorauskut elävät hiekkapohjilla mannerjalustan alueella noin 100 metrin syvyydessä. Kala kasvaa korkeintaan metrin pituiseksi.

## Lähteet

## Aiheesta muualla
*iNaturalist: ''Raja undulata''
*ITIS: Raja undulata 
*Global Biodiversity Information Facility (GBIF): Raja undulata 
*University of Michigan, Animal Diversity Web (ADW): Raja undulata, Painted ray
Jalkapallo kesäolympialaisissa 1984

**[[Kesäolympialaiset 1984|Los Angelesin vuoden 1984 olympialaisten]]** jalkapalloturnaus pelattiin 29.heinäkuuta-11.elokuuta 1984. Useat itäblokin maat boikotoivat Yhdysvalloissa järjestettyjä olympialaisia. Jalkapalloturnauksesta vetäytyivät kaikki edellisen turnauksen mitalimaat Itä-Saksa, Neuvostoliitto ja Tšekkoslovakia. Näiden tilalle turnaukseen osallistuivat Länsi-Saksa, Italia ja Norja.

Los Angelesin olympialaisissa turnaukseen saivat osallistua myös ammattilaisjalkapalloilijat. FIFA oli ehdottanut, että turnaus avattaisiin kaikille alle 23-vuotiaille jalkapalloilijoille, riippumatta siitä ovatko nämä ammattilaisia vai eivät. Tämä ei sopinut Itä-Euroopan maille, jotka olivat hallinneet aiempia olympiaturnauksia. Näiden maiden joukkueet koostuivat pääosin amatööreistä ja heidän mukaansa uudistus rikkoi KOK:n periaatteita, koskien ikärajoituksia ja ammattilaisuutta.

Olympiakultaa voitti Ranska, se voitti loppuottelussa Brasilian maalein 2-0.

## Karsinnat

Vuoden 1984 olympialaisten jalkapalloturnaukseen selviytyi karsintojen kautta 15 maata. Isäntämaa Yhdysvallat selviytyi kisoihin ilman karsintoja. Muut paikat jakaantuivat siten että Euroopan karsinnoista kisoihin selviytyi 4 maata, Etelä-Amerikasta 2, Pohjois- ja Keski-Amerikasta 2, Afrikasta 3 ja Aasiasta 3. Hallitsevan olympiavoittajan Tšekkoslovakian tilalla kisoissa oli Italia.

## Alkulohkot

### Lohko A

----

----

----

----

----

### Lohko B

----

----

----

----

----

### Lohko C

----

----

----

----

----

### Lohko D

----

----

----

----

----

## Pudotuspelit

### Puolivälierät

----

----

----

### Välierät

----

### Pronssiottelu

### Loppuottelu

## Maalintekijät
Turnauksen maalitilaston ykkössijan jakoivat viisi maalia tehneet Ranskan Daniel Xuereb ja Jugoslavian Borislav Cvetkovic ja Stjepan Deveric.
;5 maalia
* Daniel Xuereb
* Borislav Cvetkovic
* Stjepan Deveric
;4 maalia
* Gilmar Popoca
;3 maalia
* Dale Mitchell
* François Brisson
* Rudolf Bommer
* Uwe Rahn
* Jovica Nikolic
;2 maalia

* Dunga
* Emad Soliman
* Beniamo Vignola

* Joar Vaadal
* Hussein Saeed
* Khalid Al-Muhannadi

* Rick Davis
* Christian Schreier

;1 maali

* Kita
* Ronaldo Silva
* Silvio Paiva
* Louis-Paul Mfédé
* Paul Bahoken
* Roger Milla
* Gerry Gray
* Igor Vrablic
* Fernando Santis
* Jaime Baeza
* Enrique Rivers
* Evaristo Coronado

* Khaled Gadallah
* Magdi Abdelghani
* Mahmoud El Khatib
* Dominique Bijotat
* Guy Lacombe
* Jean-Claude Lemoult
* Patrice Garande
* Philippe Jeannol
* Ali Hussein Shihab
* Aldo Serena
* Franco Baresi
* Pietro Fanna

* Mustapha Merry
* Per Egil Ahlsen
* Majed Abdullah
* Gregg Thompson
* Jean Willrich
* Andreas Brehme
* Frank Mill
* Manfred Bockenfeld
* Ljubomir Radanovic
* Mirsad Baljic
* Nenad Gracan

## Lähteet
Karl Henrik Hornborg

**Karl (Kaarlo) Henrik (Heikki) Hornborg** (9. huhtikuuta 1853 Inari – 19. toukokuuta 1921 Oulu) oli suomalainen lyseon lehtori, valtiopäivämies ja kirjailija. Hän käytti nimimerkkejä *Nurro*, *Sarvela*, *T-s* ja *Heikki Sarvela*.

## Henkilöhistoria
Hornborgin vanhemmat olivat kappalainen, varapastori Pehr Gustaf Ferdinand Hornborg ja Margareta Kristina Thepsel. Hornborg oli naimisissa vuodesta 1883 Karolina Emilia Charlotta Ahlénin kanssa. Hän pääsi ylioppilaaksi Kuopion lyseosta 1879 ja opiskeli Helsingin yliopistossa valmistuen filosofian kandidaatiksi 1884 ja maisteriksi 1886. Hornborg toimi opettajana useissa oppikouluissa, viimeksi hän oli Oulun lyseon historian, maantiedon ja suomen kielen vanhempana lehtorina vuodesta 1908. Hornborg kuului Uusi Suometar-lehden toimitukseen 1884–1885 ja hän toimi myös useiden muiden lehtien avustajana ja kirjeenvaihtajana.

Hornborg oli Pielaveden tuomiokunnan valitsema edustaja talonpoikaissäädyssä valtiopäivillä 1888.

## Kirjallinen tuotanto
Hornborg julkaisi pari kertomusta ja hän kirjoitti myös runoja joita julkaistiin albumeissa ja kalentereissa nimimerkeillä *Nurro*, *Sarvela* ja *T-s*.

### Teoksia

* *Punainen lippu ynnä pari muuta kertomusta*. WSOY 1898 (nimellä *Heikki Sarvela*)
* *Taloista ja taipaleelta*. WSOY 1898

## Lähteet
* 
* Pohjoissavolaisen kaunokirjallisuuden bibliografia : Heikki Sarvela 
* 

### Viitteet

## Aiheesta muualla
* Vapaasti ladattavia Karl Henrik Hornborgin (Heikki Sarvelan) e-kirjoja Project Gutenbergiltä ja Projekti Lönnrotilta
Heikki Sarvela

**Heikki Elias Sarvela** (10. marraskuuta 1938 Raahe – 21. syyskuuta 1991 Oulu) oli suomalainen, Limingassa elämäntyönsä tehnyt musiikin lehtori.

Raahessa vuonna 1938 syntynyt Sarvela kirjoitti ylioppilaaksi Oulun Lyseosta vuonna 1958. Hän valmistui opettajaksi Oulun yliopistosta vuonna 1962 ja musiikinopettajaksi Sibelius-Akatemiasta vuonna 1972. Sarvela toimi Limingan yhteiskoulun musiikin lehtorina sekä Limingan musiikkiopiston ensimmäisenä johtajana vuosina 1973–1984. Hän perusti Limingan nuoriso-orkesterin vuonna 1962, Limingan musiikkileirin vuonna 1967 ja tyttökuoro Tyrnävän Tyttäret vuonna 1975. Sarvela levytti orkesterinsa ja kuorojensa kanssa lukuisia äänitteitä, joilla oli mukana myös hänen omia sävellyksiään. Limingan nuoriso-orkesterin ensilevytys Musiikkia Limingasta sai Yleisradion harrastusmusiikin Kunniapunnus-palkinnon. Vuonna 1971 Sarvela sai Oulun läänin taidepalkinnon ja vuonna 1973 Limingan kunnan ensimmäisen kulttuuripalkinnon. Hän jäi musiikin lehtorin virasta sairauseläkkeelle vuonna 1981 mutta jatkoi orkesterin ja kuoron johtamista vuoteen 1984.

Sarvela oli vuodesta 1961 naimisissa Laura o.s. Holapan kanssa. Pariskunnalle syntyi kolme lasta. Sarvela kuoli pitkän sairauden jälkeen Oulussa syyskuussa 1991.

## Sävellyksiä
* Laulu Limingalle
* Kotikoulun marssi

## Diskografia
* Musiikkia Limingasta (1977)
* Kesäillan valssi (1980)
* Kynttiläin syttyessä (1981)
* Limingan nuoriso-orkesteri, sinfonikot suomalaisesta maalaiskylästä (1982)

## Lähteet
Munkinhuput

**Munkinhuput** (*Arum*) on vehkakasvisuku, jonka 15 ruoholajin lehdet ovat tavallisesti leveän nuolimaiset ja puikelokukinnon suojuslehti pullea. Se on vehkakasvien heimon tyyppisuku.

## Lajeja
* vihermunkinhuppu (*Arum alpinum* Schott & Kotchy)
* laikkumunkinhuppu (*Arum dioscoridis* Sm.)
* syyrianmunkinhuppu eli tihkumunkinhuppu (*Arum hygrophilum* Boiss.)
* italianmunkinhuppu eli vaaleamunkinhuppu (*Arum italicum* Mill.)
* täplämunkinhuppu (*Arum maculatum* L.)
* tummamunkinhuppu (*Arum balansanum*)
* egeanmunkinhuppu (*Arum concinnatum*)
* kreetanmunkinhuppu (*Arum creticum*)
* libyanmunkinhuppu (*Arum cyrenaicum*)
* piippamunkinhuppu (*Arum elongatum*)
* himalajanmunkinhuppu (*Arum jacquemontii*)
* sysimunkinhuppu (*Arum nigrum*)
* nokimunkinhuppu (*Arum palaestinum*)
* syysmunkinhuppu (*Arum pictum*)
* purppuramunkinhuppu (*Arum purpureospathum*)

## Lähteet

## Aiheesta muualla
*Kassu – Kasvien suomenkieliset nimet: Munkinhuput (''Arum'')
*ITIS: ''Arum'' 
*United States Department of Agriculture (USDA): ''Arum'' 
*Flora of China: ''Arum'' 
*Pherobase: Floral volatiles of Genus ''Arum''
John Haglelgam

**John Haglelgam** (10. elokuuta 1949 Yap, Mikronesia – 12. syyskuuta 2024 Honolulu, Havaiji) oli mikronesialainen poliitikko. Hän toimi maansa toisena presidenttinä vuosina 1987–1991.

## Lähteet
Bloody Mary (tarina)

**Bloody Mary** on yhdysvaltalainen kansantarina naisesta, jonka sanotaan ilmestyvän peiliin, kun hänen nimensä mainitaan useampaan kertaan kynttilöiden valossa. Tarina on ollut usean televisiosarjan ja elokuvan inspiraationa.

Bloody Mary on nainen, joka oli kuollut satoja vuosia sitten. Siitä, kuka Mary on, ja miten hän kuoli, on useita eri kertomuksia. Erään tarinan mukaan hänen oikea nimensä oli Mary Worth ja hän oli joskus Englannin kuningatar. Yhteistä tarinoille on, että Mary kuoli peilin edessä. Edelleen tarinan mukaan, kun sanoo keskiyöllä peilin edessä 2–8 kynttilän valossa ”Bloody Mary” useaan kertaan, Mary ilmestyy peiliin ja vie sanojan silmät. Bloody Mary on suomennettuna Verinen Maria.

## Lähteet
Anna Paljakka

**Anna Paljakka** (s. 1944) on Fiskarsissa asuva toimittaja, tietokirjailija ja suomentaja. 

Paljakka kirjoitti ylioppilaaksi Töölön Yhteiskoulusta ja suoritti valt.maisterin tutkinnon Helsingin yliopistossa 1971 pääaineenaan yleinen valtio-oppi. Toimittajan työnsä Paljakka aloitti Kirjastolehdessä 1967. Suomen tietotoimiston toimittaja hän oli 1972–73. Paljakka oli 1973–1982 Suomen ulkoministeriön virkamies (8. kansainvälisten asiain valmennuskurssi) ja ulkomaankomennuksella mm. Vietnamissa. Hän toimi Ulkoasiainhallinnon virkailijayhdistyksen puheenjohtajana 1977–1978.

Paljakka palasi toimittajantyöhön 1983 Helsingin Sanomiin, josta hän jäi eläkkeelle 2010. Ulkomaantoimittajana Paljakka erikoistui Aasiaan. Paljakka oli Helsingin Sanomien Kuukausiliitteen toimittaja 1994–2000 ja kirjeenvaihtajana Brysselissä 1997–98. Hän toimi Ulkomaantoimittajien yhdistyksen puheenjohtajana 1989–1992.

Anna Paljakka on ollut vuodesta 1996 Helsingin Sanomien Nyt-liitteen ravintola-arvostelija. Hän on ollut tekemässä kymmentä ruokakirjaa, kaikki julkaistu 2000-luvulla. Jarmo Vähä-Savon ja Virva Hyykosken kanssa tehty *Tervetuloa meille* valittiin 2007 vuoden keittokirjaksi. Anna Paljakka oli 2010 Tieto-Finlandian ehdokkaat valinneen raadin jäsen.

Paljakka on Fiskarsin käsityöläisten, muotoilijoiden ja taiteilijoiden osuuskunnan jäsen ja toimi sen hallituksessa 2011-2012.

## Lähteet